CELEX: 51998PC0228
Language: da
Date: 1998-04-15
Title: Forslag til Rådets forordning (EF) om ændring af forordning (EØF) nr. 3508/92 om et integreret system for forvaltning og kontrol af visse EF-støtteordninger, for så vidt angår fristerne for indgivelse af støtteansøgninger inden for rammerne af godtgørelsesordningen for risproducenter

Avis juridique important

|

51998PC0228

Forslag til Rådets forordning (EF) om ændring af forordning (EØF) nr. 3508/92 om et integreret system for forvaltning og kontrol af visse EF-støtteordninger, for så vidt angår fristerne for indgivelse af støtteansøgninger inden for rammerne af godtgørelsesordningen for risproducenter  /* KOM/98/0228 endelig udg. - CNS 98/0136 */  

EF-Tidende nr. C 160 af 27/05/1998 s. 0017

Forslag til Rådets forordning (EF) om ændring af forordning (EØF) nr. 3508/92 om et integreret system for forvaltning og kontrol af visse EF-støtteordninger, for så vidt angår fristerne for indgivelse af støtteansøgninger inden for rammerne af godtgørelsesordningen for risproducenter (98/C 160/08) KOM(1998) 228 endelig udg. - 98/0136(CNS) (Forelagt af Kommissionen den 16. april 1998)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 43,under henvisning til forslag fra Kommissionen,under henvisning til udtalelse fra Europa-Parlamentet, ogud fra følgende betragtninger:I artikel 6 i Rådets forordning (EF) nr. 3072/95 af 22. december 1995 om den fælles markedsordning for ris (1), ændret ved forordning (EF) nr. 192/98 (2), fastsættes der en godtgørelsesordning for risproducenter;det er i artikel 1, litra a), i Rådets forordning (EØF) nr. 3508/92 af 27. november 1992 om et integreret system for forvaltning og kontrol af visse EF-støtteordninger (3), ændret ved forordning (EF) nr. 820/97 (4), fastsat, at det system, forordningen indfører, skal anvendes på støtteordningen for risproducenter, jf. artikel 6 i forordning (EF) nr. 3072/95;for vedvarende at sikre en god anvendelse af det integrerede system på godtgørelsesordningen for risproducenter bør der specificeres frister for ansøgningernes indgivelse samt visse ændringer i sidstnævnte i producentmedlemsstaterne -UDSTEDT FØLGENDE FORORDNING:Artikel 1 I artikel 6 i forordning (EØF) nr. 3508/92 foretages følgende ændringer:a) I stk. 2 indsættes følgende andet afsnit:»Inden for rammerne af den godtgørelsesordning for risproducenter, der er fastsat i artikel 6 i forordning (EF) nr. 3072/95, kan den af medlemsstaten fastsatte dato ikke ligge senere end den 31. maj forud for den pågældende høst, og for Portugal og Spanien kan denne dato ikke ligge senere end den 30. juni forud for høsten«.b) I stk. 4 indsættes følgende afsnit:»Inden for rammerne af den godtgørelsesordning for risproducenter, der er fastsat i artikel 6 i forordning (EF) nr. 3072/95, kan der foretages visse ændringer i ansøgningen om arealstøtte, forudsat at de kompetente myndigheder modtager dem senest på de datoer, der er anført i stk. 2, andet afsnit«.Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende.Denne forordning er bindende i alle enkeltheder og gælder umiddelbart i hver medlemsstat.(1) EFT L 329 af 30.12.1995, s. 18.(2) EFT L 20 af 27.1.1998, s. 16.(3) EFT L 355 af 5.12.1992, s. 1.(4) EFT L 117 af 7.5.1997, s. 1.